Document ID: 31993R3447

31993R3447
L 318/1
SLUŽBENI LIST EUROPSKE UNIJE
28.09.1993.
UREDBA VIJEĆA (EEZ) br. 3447/93
od 28. rujna 1993.
o sklapanju Sporazuma između Europske ekonomske zajednice i Republike Argentine o odnosima u sektoru morskog ribarstva
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a osobito njegov članak 43.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da su 30. studenoga 1992. Zajednica i Argentina nakon pregovora parafirale Sporazum o odnosima u sektoru morskog ribarstva, kojim se ribarima Zajednice pružaju nove mogućnosti ribolova, a od Zajednice se u zamjenu zahtijevaju koncesije, osobito tarifne koncesije;
budući da bi, u interesu Zajednice, ovaj Sporazum trebalo zaključiti,
DONIJELO JE OVU UREDBU:
Članak 1.
Sporazum između Europske ekonomske Zajednice i Republike Argentine o odnosima u sektoru morskog ribarstva odobrava se u ime Zajednice.
Tekst Sporazuma priložen je ovoj Uredbi.
Članak 2.
Za razdoblje koje obuhvaća Sporazum, ukupni iznos financiranja od strane Zajednice za djelatnosti i projekte iz Sporazuma ograničen je na 162,5 milijuna ECU.
Iznos pripada okviru važećih financijskih perspektiva Zajednice. Tijelo za provođenje proračuna dodjeljuje proračunska sredstva koja su na raspolaganju za svaku proračunsku godinu, uz poštovanje načela odgovarajućeg upravljanja iz članka 2. Financijske uredbe koja se primjenjuje na zajednički proračun Europskih zajednica.
Članak 3.
Predsjednik Vijeća ovlašten je imenovati osobe ovlaštene za potpisivanje Sporazuma kako bi isti bio obvezujući za Zajednicu (3).
Članak 4.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. rujna 1993.

Labels: 18
15
5
6